Kärla kodutütar lõpetab sõjakooli - Saarte Hääl
Kärla kodutütar lõpetab sõjakooli (11)
– 18/06/2010Rubriik: Maakond
NOOREMLEITNANT NAAGEL: Kärla tüdruk Tiiu Naagel tegi teoks ammuse unistuse ja lõpetab täna sõjakooli. Ehkki tema esimeseks töökohaks saab kaitseväe logistikakeskus, lubab ta jääda Saaremaa naiskodukaitsjaks.
Kärla kunagine kodutütar Tiiu Naagel saab täna kätte kõrgema sõjakooli lõputunnistuse. Tiiu on ainus tüdruk oma kursusel. Ta tunnistab, et tema militaarhuvis on “süüdi” kaitseliitlasest isa Leevi, kes hakkas kodukohas noorkotkastega tegelema ning kutsus ka tütreid metsa kaasa.
Leevi Naagel mäletab aga, et tütred ise tahtsid kaasa tulla ning sundima neid ei pidanud. Tiiu puhul hindab ta aga seda, et tüdruk teadis juba varakult, mida tahab, ja gümnaasiumi lõpetanud, ei olnud palju mõelda – sõjakooli! “Kui noored tavaliselt ei tea kooli lõpetamisel, mida edasi teha, siis Tiiul oli otsus tehtud juba 7. klassis,” on isa uhke.
Kärla koolis Tiiule inglise keelt andnud Katrin Mesila räägib, et Tiiu kooli ajal millegi erilisega silma ei paistnud, oli selline vaikselt toimetav tüdruk, kes isa mõjul kodutütreks hakanuna suunas oma energia suuresti koolivälisesse tegevusse.
Tiiu ema Ester Naagel lisab, et eks üheks elukutsevaliku põhjuseks (lisaks varakult tekkinud militaarhuvile) oli ka sõjakoolis toimiv riiklik toetussüsteem ja pärastine kindel töökoht. “Ta kaalus asju suhteliselt pragmaatiliselt,” märgib ema, kes muide ei pea sõjamehe ametit sugugi mehelikuks, sest on vaadanud, kuidas ka kaitseväes on mehiste meeste kõrvale vaja tasakaalustavat naiselikkust. “Tegelikult on Tiiu ju väga naiselik, ta oskab väga hästi süüa ja näputööd teha ning ennast väga maitsekalt riidesse panna,” kiidab ema Ester.
Tiiu ise mainib, et eks tal oli n-ö alternatiivvariant ka olemas – minna õppima noorsootööd. “Oleksin siis vahest Kaitseliitu noorteinstruktorina tööle läinud,” arvab neiu, kes oma sõjakooli lõputöö teemaks valis “Ellujäämisõppe vajalikkus riigikaitseõppe ainekavas keskkoolides”. “Viisin Luunja keskkoolis ellujäämisõppe tundi läbi ja olen seda ka kodutütardega metsas paar korda teinud. Leian, et see valdkond on noorte seas väga nõrk,” arvab Tiiu, lisades, et ellujäämisõpet peavad ka noored ise väga vajalikuks.
Pärast kodutütreaega tahtis Tiiu astuda Kaitseliitu, kuid sinna teda millegipärast ei võetud. Nii läks ta Naiskodukaitsesse ning on olnud Saaremaa naiskodukaitsjate au ja uhkuse, Erna-teami liige. Koju on toodud nii Naiskodukaitse koormusmatka võite kui ka parima naisvõistkonna tiitleid kõikvõimalikelt patrullvõistlustelt. Vingeim neist kindlasti eelmise aasta kõigi aegade parim naiste tulemus suurel Erna retkel.
Tiiu räägib, et kuna ta oli ainuke naine sõjakoolis oma kursusel, siis sai ta kindlasti rohkem tähelepanu kui teised: “Aga nõuded on kõigile samad ja selles suhtes erinevusi pole.” Erand on füüsiline test, kus naistel on oma arvestus.
President Toomas Hendrik Ilves andis sel nädalal Tiiule nooremleitnandi auastme. Nooremleitnant Naagel asub tööle kaitseväe logistikakeskuse logistikapataljoni rühmaülemana ja hakkab õpetama ajateenijatele baaskursust. Saaremaa naiskodukaitsjaks lubab ta ikka jääda, tunnistades, et tegelikult on ta hingelt kodutütar.
Lisatud: 18.06.2010 / 00:55
Palju õnne Tiiule ja tema lähedastele. On tõesti tore, kui on noori, kel siht silme ees ja selle nimel ka vaeva nähakse.
Lisatud: 18.06.2010 / 06:14
No siis on tal aeg hakata kaitsma töötuid ja kodutuid sest õige sõda käib rahutingimustes,majanduse ja panganduse abil…
Rahutingimustes sõjapidamine on väga efektiivne sest:
1.Sõda pole välja kuulutatud ja saad rünnata igal hetkel.
2.Ei ole rindejoont,vaenlane ei oska karta rünnakut,ründad ükstaskõik keda või mistahes kompaniid,või tervet riiki
Suurimad lahingud Eesti rahuaja sõjas olid ja on:
1.Ärastamine.
2.Kinnisvara mull.
3.Masu.
4.Pagendamine.
Rahuaja tingimustes okupeeritakse terve vastase maa ja siis sõdurpoisid kaitsevad juba vaenlast ennast…
Lisatud: 18.06.2010 / 08:08
Vali naine! Kui juhtub seellisele mehele minema, kel väiksem aukraad, siis jääb ülemuseks ka kodus.Tundsin sõja ajal naiseskadrillis teeninud endist lendurit, kelle mees oli eskadrilli komandör.Naine siis ütles, et ükskord sõimas mees ta teiste ees umbselt läbi, sest ta oli rase ega rääkinud seda mehele.Rasedana aga lennata ei tohtinud.Sõimata saanud ja koju kihutatud naine istus ja nuttis häbist ja alandusest kui mees koju tormas ja umbõnnelikuna teda kallistama tükkis.Tekkis muidugi hirmus tüli, et alles sõimasid ja nüüd üdini õnnelikuna tuled kallistama.Mees oli siis öelnud, et oma üleastunud alamat karistasin kõigi reeglite kohaselt, aga oma lapse isana olen üliõnnelik.
Lisatud: 18.06.2010 / 08:13
Tiiu Naagel! Valvel! Rünnakule marss!
http://www.tartupostimees.ee/?id=277926&com=1
Lisatud: 18.06.2010 / 08:24
Lisatud: 18.06.2010 / 09:50
kuigi oma tütrest ei tahaks sõjaväelast
Leo Levala
Lisatud: 18.06.2010 / 22:37
Minu lugupidamine. Mida arvavad nüüd ajateenistusest kõrvale hoidvad lödipüksid ja muud supinahad?
Lisatud: 18.06.2010 / 14:07
Kui eesti meeste eduideaaliks on hakkamine staarjuuksuriteks, staarpe staarstrippariteks ja muidu tripperiteks, peab ju sõjameeste rolli ka keegi kanda võtma.
Tubli Tiiu aga ära jälgi üht: ära lase uhkusel, kõiketeadmisel ja ülbusel üle oma pea kasvada. Selle ametiga kaasneb see paratamatult.
Igal juhul edu!
Lisatud: 19.06.2010 / 02:23
tubli saare naine.üks suurim lödipüks on end sisse seadnud pärsamal-sm.pilv.varas ja petis.taoline tuleks kaheks aastaks venemaale saata.
Lisatud: 18.06.2010 / 14:38
Vabandus, esimene “ära”on üleliigne., jälgi ikka seda “ärat” mis peale kooloni on.
Lisatud: 19.06.2010 / 22:29
Sa Ärni oled ikka paras KÜLA EIT. Usud ja teed ise külajutte. Kui sa teda isiklikult ei tunne , ära loobi poriga teist inimest. Mina tunnen teda ja ta on väga tore inimene, kelle peale saab alati kindel olla. Ja mina tahaks teada nende “meeste” nimesid kaitseliidust , kes selliseid jutte levitavad. Nemad on seal parajad nõrgad. Naised ja tüdrukud peavad alati Saaremaa Maleva au kaitsma , sest neist külajutu tegijatest pole asja. Nii et pea suu kinni.
tütre emme
Lisatud: 21.06.2010 / 11:47
Mina luban küll oma tütre sinna elukogemusi omandama. Seal olevat ausees loosung: “Seks massidesse ja tripper igasse kodusse”. Seda just mu tütrele vaja ongi. Edu sulle Tiiukene sellel raskel, okkalisel, kuid meeldival eluteel!